  Анжелика Тихонова корреспондент 4-тӥ инвожое Ижкаре Иркутск улосвылын вахтаен ужам элькунысьтымы 33 кунмуртъёс вуизы. Соосты пумитазы но Роспотребнадзорлэн пумкылъянэзъя 14 нуналлы карысь обсерваторе интыязы. Со сярысь журналистъёслы элькун тӧролэн но кивалтэтлэн администрациенызы кивалтӥсь Сергей Смирнов вераз. Сергей Смирновлэн кылъёсызъя, обсерваторе интыям вахтаен ужам муртъёслы нимаз интыос висъялозы, пӧсь сиёнэн утялтозы. Тазалыксэс ялан эм удысын ужасьёс чакласа возёзы. Удмуртиын та дыре огвакытлы интыян тямыс пунктъёс но вить обсерваторъёс ужало. Соосын али огдыре 274 адями улэ, 33 выль вуэмъёсты лыдэ басьтытэк Сергей Смирнов, Удмуртиысь тӧролэн но кивалтэтлэн администрациенызы кивалтӥсьКызьы пусйиз Сергей Смирнов, юнматэм ужрадъёс пайдалыксэс огпол гинэ ӧз возьматэ ини. Обсерваторъёс но огвакытлы интыян пунктъёс ужан берло нуналъёсы отчы интыяськыны мылкыд карисьёс пӧлысь коронавирусэн куинь черламъёсты шараязы. Висьыны усемъёсты соку ик эмъюртъёсы келязы, озьы висёнлэсь вӧлмыны луонлыксэ дугдытӥзы. Администрацилэн кивалтӥсез обсерваторъёсы яке огвакытлы интыян пунктъёсы интыяськыны мылкыд карись элькунамы вуисьёслы ӟырдыт герӟетлэн 222-899 телефон номерезъя вазиськыны ӵектӥз. Сое элькунысь мерлыко политикая но ужъя министерство радъяз. Ужан дырыз: 8 часысен 20 часозь. Тегъёс: Тазалык Ижкар Удмуртия коронавирус СергейСмирнов  